cyanic-selkie/wikianc huggingface dataset:
Τα Χαμένα Βιβλία της Βίβλου και τα Ξεχασμένα Βιβλία της Εδέμ
Ιστορία των μεταφράσεων
Οι πιο σύγχρονες μεταφράσεις αυτών των έργων περιλαμβάνουν το JH Charlesworth, (εκδότης) Old Testament Pseudepigrapha, το W. Schneemelcher, (εκδ.) New Testament Apocrypha, και MR James, The Apocryphal New Testament.
Περιεχόμενα των Χαμένων Βιβλίων της Βίβλου
Αποδιδόμενα στους Αποστολικούς Πατέρες
Παραπομπές
Κατηγορία:Απόκρυφα της Παλαιάς Διαθήκης Κατηγορία:Χριστιανισμός της Ύστερης Αρχαιότητας Κατηγορία:Απόκρυφα Κατηγορία:Χριστιανισμός της Αρχαιότητας
Ναταλία Τσαλίκη
Η Ναταλία Τσαλίκη (Αθήνα, 15 Σεπτεμβρίου 1956) είναι Ελληνίδα ηθοποιός.
Βιογραφία
Παρακολούθησε τα πρώτα δύο εξάμηνα στη Φιλοσοφική Σχολή του Πανεπιστημίου Αθηνών, αλλά την εγκατέλειψε. Τελείωσε τη Δραματική
Σχολή του Εθνικού Θεάτρου και από τότε έχει συμμετάσχει σε πολλές θεατρικές παραστάσεις, αρχικά στο Εθνικό Θέατρο και στη συνέχεια σε διάφορα θέατρα της Αθήνας. Έχει ενσαρκώσει ρόλους σε έργα των Γκολντόνι, Μολιέρου, Σαίξπηρ, Κρετς, Μάμμετ, Στρίνμπεργκ, Τσέχοφ, Γκόγκολ, Μακ Ντόνα και άλλους. Έχει λάβει μέρος σε αρκετά τηλεοπτικά σήριαλ, καθώς και σε δύο ταινίες μικρού μήκους.
Προσωπική Ζωή
Το 1984 γνωρίστηκε με τον Γιάννη Μπέζο και από το 1987 είναι παντρεμένοι ενώ το 1988, απέκτησαν την κόρη τους, Ηρώ, η οποία είναι επίσης ηθοποιός. Η Ναταλία Τσαλίκη έχει τρεις αδελφές, τις Ηδύλη, Βίλλυ και Βαλεντίνη Τσαλίκη.
Ανιψιά της είναι η ηθοποιός Βαλέρια Κουρούπη.
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί φωνής Κατηγορία:Απόφοιτοι της Δραματικής Σχολής του Εθνικού Θεάτρου
Τεχνολογία
thumb|right|upright|Παράδειγμα ,μεγάλης σπουδαιότητας της Τεχνολογίας: η ανακάλυψη της [[τυπογραφίας και η αξιοποίηση του χαρτιού ως μέσου γραπτών κειμένων, βοήθησε τη Δύση στην ευρεία μετάδοση της γνώσης σε όλο τον κόσμο. Έτσι, επιστήμονες και πολιτικοί μπόρεσαν να διαδώσουν τις ιδέες τους, γεγονός που οδήγησε στη χρυσή περίοδο του Διαφωτισμού.]] Ως Τεχνολογία (προερχόμενη από τις λέξεις τέχνη και λόγος, με την έννοια της ιδέας) ορίζεται το άθροισμα των τεχνικών, των δεξιοτήτων, των μεθόδων ή/και των διαδικασιών που αξιοποιούνται και χρησιμοποιούνται κατά την παραγωγή αγαθών, προϊόντων ή υπηρεσιών για την βελτίωση της ζωής του ανθρώπου , ή για την επίτευξη βασικών στόχων κατά την επιστημονική έρευνα.
Επακριβώς, Τεχνολογία (αγγλ. Technology) ορίζεται η εφαρμογή της επιστημονικής γνώσης για πρακτικούς σκοπούς, ιδιαίτερα στη βιομηχανική παραγωγή. Δευτερεύουσα έννοια της λέξης αφορά στην ανάπτυξη συσκευών και μηχανισμών για επιστημονικούς σκοπούς και άμεσα σχετίζεται με τις εφαρμοσμένες τέχνες, εφαρμοσμένες επιστήμες ή τη μηχανολογία. Άλλοτε αναφέρεται στη μεθοδολογία που χαρακτηρίζει μια τέτοια διαδικασία. Τα τελευταία χρόνια υπάρχει τάση η έννοια να αναφέρεται μόνο στην υψηλή τεχνολογία ή/και στην τεχνολογία υπολογιστών, αν και κατά βάση δεν περιορίζεται μόνο σε αυτούς τους τομείς. Για παράδειγμα, όσο ο Διεθνής Διαστημικός Σταθμός ή ένας υπολογιστής μπορεί να είναι τεχνολογία, τόσο μπορεί να είναι και ένα τυπικό ανοιχτήρι για μπουκάλια. Συχνά, το αντικείμενο της τεχνολογίας με πρακτικό όφελος δεν είναι προϊόν επιστημονικής έρευνας, αλλά αποτέλεσμα τυχαίας ανακάλυψης.
Αντικείμενο της τεχνολογίας
Η Τεχνολογία εκτείνεται σε ευρύ πεδίο έχει συσχέτιση με τη γνώση (know-how) και τη χρήση εργαλείων και τεχνικών, καθώς και με το πως αυτή επηρεάζει την ικανότητα ενός είδους να ελέγχει το περιβάλλον του και να προσαρμόζεται σε αυτό. Στην ανθρώπινη κοινωνία, η τεχνολογία συνταιριάζει τις έννοιες της επιστήμης (science) και της μηχανικής (engineering), αν και διάφορα τεχνολογικά επιτεύγματα προηγούνται χρονολογικά και των δύο αυτών εννοιών. Η Τεχνολογία μπορεί να αναφερθεί σε υλικά αντικείμενα που χρησιμοποιούνται από την ανθρωπότητα, όπως μηχανές, λογισμικό ή σκεύη, αλλά επίσης μπορεί να περιλαμβάνει ευρύτερα θέματα, συμπεριλαμβανομένων συστημάτων, μεθόδων οργάνωσης και τεχνικών. Ο όρος μπορεί επίσης να εφαρμοστεί γενικά ή σε συγκεκριμένους τομείς: Παραδείγματα είναι η Κατασκευαστική Τεχνολογία ή Φαρμακευτική Τεχνολογία ή Τεχνολογία Αιχμής.
Η χρήση της τεχνολογίας από το ανθρώπινο είδος ξεκίνησε με την μετατροπή των φυσικών πρώτων υλών ,όπως ο πυριτόλιθος ή πυρόλιθος σε απλά εργαλεία. Σημαντικό ρόλο σε όλη την εξέλιξη έπαιξε ένα χαρακτηριστικό του ανθρώπου η παρατηρητικότητα. Η προϊστορική ανακάλυψη της ικανότητας των ανθρώπων να ελέγχουν τη φωτιά αύξησε τις διαθέσιμες πηγές τροφής και η εφεύρεση του τροχού βοήθησε τους ανθρώπους να ταξιδεύουν και να ελέγχουν το περιβάλλον τους. Πρόσφατα τεχνολογικά επιτεύγματα, όπως η τυπογραφία, το τηλέφωνο και το Διαδίκτυο, έχουν περιορίσει τα φυσικά εμπόδια της επικοινωνίας και έχουν επιτρέψει στους ανθρώπους και να αλληλοεπιδρούν σε παγκόσμια κλίμακα. Παρ’ όλα αυτά, η τεχνολογία δεν χρησιμοποιείται μόνο για ειρηνικούς σκοπούς: η κατασκευή καταστροφικών όπλων έχει προχωρήσει, στη διάρκεια της ιστορίας, από τα ρόπαλα στα πυρηνικά όπλα.
Η τεχνολογία έχει επηρεάσει την κοινωνία και το περιβάλλον της με διάφορους τρόπους. Σε κάποιες κοινωνίες η τεχνολογία έχει βοηθήσει να αναπτυχθούν πιο προηγμένες οικονομίες (συμπεριλαμβανομένης της σημερινής παγκόσμιας οικονομίας) και έχει κάνει δυνατή την άνοδο μιας τάξης που διαθέτει ελεύθερο χρόνο. Πολλές τεχνολογικές διαδικασίες παράγουν ανεπιθύμητα προϊόντα, με τη διαδικασία που είναι γνωστή ως ρύπανση, και εξαντλούν τους φυσικούς πόρους σε βάρος της γης και του περιβάλλοντός της. Ποικίλες εφαρμογές της τεχνολογίας επηρεάζουν τις αξίες μιας κοινωνίας και η νέα τεχνολογία συχνά θέτει νέες ηθικές ερωτήσεις. Παραδείγματα είναι η ανάπτυξη της αντίληψης της αποτελεσματικότητας στα πλαίσια της ανθρώπινης παραγωγικότητας, ενός όρου που αρχικά είχε εφαρμοστεί μόνο σε μηχανές, και η αμφισβήτηση των παραδοσιακών προτύπων. Θέτει, επίσης, νέα θέματα ηθικής, όπως αυτό της κλωνοποίησης ανθρώπινων όντων.
Φιλοσοφικές αντιπαραθέσεις έχουν προκύψει σχετικά με την παρούσα και τη μελλοντική χρήση της τεχνολογίας στην κοινωνία, με διαφωνίες για το αν η τεχνολογία βελτιώνει την κατάσταση του ανθρώπου ή την χειροτερεύει. Εν γένει η συνέχιση της τεχνολογικής εξέλιξης θεωρείται ευεργετική για την κοινωνία και την κατάσταση του ανθρώπου. Βέβαια, μέχρι πρόσφατα, θεωρούνταν ότι η εξέλιξη της τεχνολογίας ήταν περιορισμένη μόνο στα ανθρώπινα όντα, αλλά πρόσφατες επιστημονικές έρευνες δείχνουν ότι και άλλα πρωτεύοντα θηλαστικά και ορισμένες κοινωνίες δελφινιών έχουν αναπτύξει απλά εργαλεία και μεθόδους για να μεταβιβάζουν τις γνώσεις τους στις επόμενες γενιές.
Πηγή έμπνευσης της τεχνολογίας -Βιομιμητική
Από τα πρώτα χρόνια ανάπτυξης της τεχνολογίας, πηγή έμπνευσης για διάφορα εργαλεία, μηχανές, ακόμα και κτίρια αποτέλεσε και αποτελεί η φύση, όλο αυτό ονομάζεται βιομιμητική ή βιομίμηση.
Τόσο η Βιομιμητική όσο και η βιομίμηση, έχουν στόχο την επίλυση των καθημερινών προβλημάτων, και για την λύση τους αντλούν έμπνευση από μοντέλα της φύσης  τα οποία μελετούν ενδελεχώς.
Βιομιμητική είναι ο όρος που χρησιμοποιείται για να περιγράψει τις ουσίες, τον εξοπλισμό, τους μηχανισμούς και τα συστήματα  με τα οποία οι άνθρωποι μιμούνται τα φυσικά συστήματα και σχέδια, ιδίως στους τομείς της άμυνας, της ρομποτικής τεχνολογίας, της τεχνητής νοημοσύνης, της ιατρικής τεχνολογίας, της τεχνολογίας υλικών (νανοτεχνολογία), τεχνολογίας εργαλείων κτλ.
Από την απαρχή της τεχνολογίας χρησιμοποιούσε την φύση ως πηγή έμπνευσης (μέσω των αισθήσεων του, κυρίως της όρασης και της αφής) για  να λύσει τα καθημερινά του προβλήματα.
Μιμήθηκε τις μύτες των πουλιών για να φτιάξει τις μύτες των ακοντίων, μιμήθηκε το σχήμα των ψαριών για να κατασκευάσει τα πλοία, μιμήθηκε τις πτέρυγες των πουλιών για τις πτέρυγες των αεροπλάνων και πολλά άλλα. Ο κατάλογος αυτός είναι ατελείωτος.
Ανταγωνιστικότητα
Η τεχνολογία ορίζεται ως μία οποιαδήποτε εφαρμογή της επιστήμης που έχει σκοπό την επίτευξη μιας λειτουργίας. Η εφαρμογή αυτή μπορεί να είναι καινοτόμα ή καλά εδραιωμένη και η λειτουργία μπορεί να είναι υψηλού επιπέδου ή αρκετά απλουστευμένη, χωρίς να παύουν όμως να είναι τεχνολογία. Το θεμέλιο της ανταγωνιστικότητάς της είναι η ίδια της η αξιοποίηση.
Ο σχεδιασμός που χρησιμοποιήθηκε για να δημιουργηθούν οι βιομηχανικοί γίγαντες των ΗΠΑ πριν τον Β' Παγκόσμιο Πόλεμο (π. χ. Dow, DuPont, GM) και να τις μετατρέψει σε υπερδύναμη ήταν βασισμένος στην τεχνολογία και όχι στην οικονομία.
Το αξιοπερίεργο του πυριτίου στην εξέλιξη της τεχνολογίας
Το πρώτο υλικό που χρησιμοποίησε ο άνθρωπος για να κατασκευάσει τα πρώτα του εργαλεία ήταν ο πυρόλιθος-πυριτόλιθος που πήρε το όνομα του, από την ικανότητά του να προκαλεί πυρ-φωτιά όταν το χτυπάς. Επίσης όπου η περιοχή ήταν ηφαιστειογενής χρησιμοποιήθηκε ο οψιδιανός-οψιανός.
Βασικό χημικό στοιχείο και των δύο είναι το πυρίτιο. Στην εξέλιξη της τεχνολογίας το πυρίτιο μας βοήθησε να φτιάξουμε το γυαλί, τα κρύσταλλα, τα υαλονήματα, κεραμικές εστίες, σιλικόνες, ημιαγωγούς, μικροτσίπ, πτερύγια ανεμογεννητριών, θερμική ασπίδα διαστημικών λεωφορείων-αεροπήκτωμα κτλ
Θα μπορούσε να πει κάποιος ότι το πυρίτιο κυριαρχεί σαν χημικό στοιχείο στη γη αλλά κα σε πολλές και σημαντικές εφευρέσεις του ανθρώπου
Εξωτερικοί σύνδεσμοι
Κατηγορία:Συστήματα τεχνολογίας
Ινστιτούτο Διεθνών Σχέσεων της Μόσχας
Διεθνων Σχεσεων της Μοσχας Κατηγορία:Πολιτισμός στη Μόσχα
Total Annihilation: Kingdoms
Το Total Annihilation: Kingdoms είναι βιντεοπαιχνίδι στρατηγικής της εταιρίας Cavedog Entertainment και κυκλοφόρησε στις 25 Ιουνίου του 1999. Το 2000 κυκλοφόρησε και το πακέτο επέκτασής του ονόματι The Iron Plague.
Πλοκή
Η υπόθεση του διαδραματίζεται στην μαγική γη της Darien, έναν μεσαιωνικό αλλά μαγικό κόσμο στον οποίο ο απόλυτος κυρίαρχος είναι ο μάγος-αυτοκράτορας Garacaius. Όλα ξεκινούν όταν ο Garacaius εξαφανίζεται από το παλάτι του χωρίς κανείς από τους υπηκόους του να ξέρει τι πραγματικά συνέβη. Η απροσδόκητη όμως αυτή εξαφάνιση θα αποτελέσει αφορμή για το ξέσπασμα πολέμου μεταξύ των τεσσάρων ενήλικων παιδιών του για τον καθορισμό του απόλυτου κυρίαρχου της Darien.
Στο παιχνίδι εμφανίζονται τέσσερις διαφορετικές παρατάξεις (πέντε, εάν συμπεριληφθεί και η παράταξη που εισάγεται μέσω του πακέτου επέκτασης The Iron Plague), η Aramon, η Taros, η Veruna, η Zhon και η Creon.
Παραπομπές
Κατηγορία:Βιντεοπαιχνίδια του 1999 Κατηγορία:Βιντεοπαιχνίδια των Windows Κατηγορία:Βιντεοπαιχνίδια στρατηγικής πραγματικού χρόνου Κατηγορία:Βιντεοπαιχνίδια φαντασίας
Άγκα
Με την ονομασία Άγκα φέρονται οι περίφημες φωτιστικές μηχανές φάρων, της διεθνούς φήμης κατασκευάστριας εταιρείας "AGA", της άλλοτε "Aktiebolaget Gas-Accumulator" στη Στοκχόλμη.
Οι μηχανές αυτές αφορούν τον αυτόματο ναυτικό φωτισμό των ακτών που λειτουργούν με ασετυλίνη "εν απορροφήσει". Προϊόντα της παραπάνω εταιρείας ήταν οι εφευρέσεις του μεγάλου ευεργέτη των ναυτιλλομένων Γουσταύου Νταλέν, ο οποίος τελικά κατά τους συνεχείς πειραματισμούς του τυφλώθηκε θαυμάζοντας τις εφευρέσεις του. Όμως, παρά την τύφλωσή του, συνέχισε να τις τροποποιεί και να τις βελτιώνει. Μάλιστα για τις εφευρέσεις του αυτές, ειδικά για το απλούν σχετικά της κατασκευής τους, αλλά και το ευφυέστατο της επινόησής των, και ιδιαίτερα για τις υπηρεσίες που προσφέρουν στη παγκόσμια ναυτιλία, ο εφευρέτης από το 1913, πριν το ατύχημά του, έτυχε του βραβείου Νόμπελ.
Οι φωτιστικές μηχανές αυτές είναι ειδικές για φάρους αυτόματης συνεχούς λειτουργίας, χωρίς την ανάγκη ανανέωσης της φωτιστικής ύλης για ένα χρόνο και πλέον, που ανάβουν κατά το σκότος ή όταν πάψουν να υφίστανται οι ακτίνες του Ήλιου, και σβήνουν μόλις πέσουν σ' αυτές οι ακτίνες του Ήλιου. Στα πλεονεκτήματα επίσης αυτών είναι ότι δεν απαιτούν κτιριακή εγκατάσταση και ύπαρξη φαροφυλάκων, με συνέπεια να κρίνονται ως οι πλέον ενδεδειγμένες για ερημονησίδες ή βραχονησίδες καθώς και σε επισήμανση αβαθών.
Οι πρώτοι αυτόματοι φάροι "συστήματος Άγκα" τοποθετήθηκαν στο Γκαίσφετεν (1907) και στο Λαιτζερχόλμεν (1908) στη Σουηδία. στις Μεσογειακές ατκές εμφανίστηκαν για πρώτη φορά όταν η Αυστρία το 1911 εισήγαγε συσκευή Άγκα για το φωτισμό του υφάλου Περικολόζε του Ακρωτηρίου Προμοντόρε της Ίστριας, που τότε ήταν στην κατοχή της. Συνέχεια δε εκείνου ακολούθησε ο φωτισμός του Φιούμε. Η Ελλάδα, ως δεύτερη τότε ναυτική Χώρα, ήταν έτοιμη να εγκαταστήσει αυτόματους φάρους άλλου συστήματος που θα λειτουργούσαν με ανθρακασβέστιο με πολλούς ενδοθερμικούς κινδύνους, ενώ στερούνταν και μέσων αυτόματης αφής και σβέσης. Έτσι μετά από εισαγωγή κάποιου μικρού αριθμού για δοκιμαστική χρήση και μετά 18μηνων δοκιμών που στέφθηκαν με επιτυχία άρχισαν με γοργό ρυθμό να φωτίζονται όλα τα επικίνδυνα για τη ναυσιπλοΐα σημεία των χωρικών υδάτων στα οποία ήταν αδύνατη η ίδρυση επιτηρούμενου φάρου. Στο σημείο αυτό αξίζει ν' αναφερθεί ότι η προώθηση και συμπλήρωση του ελληνικού φαρικού συστήματος με τέτοιους αυτόματους φάρους οφείλεται περισσότερο στους Υπουργούς των Ναυτικών Ελευθέριο Βενιζέλο, Νικόλαο Στράτο και Κωνσταντίνο Ρέπουλη.
Κατηγορία:Επιχειρήσεις στη Σουηδία Κατηγορία:Στοκχόλμη
Αρτύρ ντε Γκομπινώ
Βίος και ιδεολογία
Ο ντε Γκομπινώ γεννήθηκε στις 14 Ιουλίου 1816 στο Βιλ-ντ'Αβρύ (Ville-d'Avray) του νομού Ω-ντε-Σεν (Hauts-de-Seine). Ο πατέρας του ήταν κυβερνητικός αξιωματούχος και φανατικός βασιλόφρων και η μητέρα του, Ανν-Λουίζ Μαγκντελέν ντε Γκερσύ (Anne-Louise Magdeleine de Gercy) ήταν θυγατέρα βασιλικού φοροεισπράκτορα. Εν τούτοις, δεν ήταν ευγενείς και ο Γκομπινώ προσέθεσε μόνος του τον τίτλο του κόμητος στο όνομά του.
Κατά τα τελευταία έτη της Μοναρχίας ο Γκομπινώ αποζούσε από την συγγραφή μυθιστοριών σε συνέχειες (ρομάντσα και επιφυλλίδες) και συνεργαζόταν με πολιτικά περιοδικά. Έγινε φίλος και αντάλλαξε ογκώδη αλληλογραφία με τον Αλεξίς ντε Τοκβίλ, ο οποίος και τον έφερε στο υπουργείο εξωτερικών ενώ διατελούσε υπουργός εξωτερικών κατά τη Δεύτερη Γαλλική Δημοκρατία.
Ο Γκομπινώ υπήρξε επιτυχημένος διπλωμάτης για τη Δεύτερη Γαλλική Αυτοκρατορία. Αρχικά απεστάλη στην Περσία και στη συνέχεια στη Βραζιλία και άλλες χώρες. Οι "περιπλανήσεις" του αυτές τον οδήγησαν να διαμορφώσει την αντίληψη ότι η φυλή είναι αυτή που δημιουργεί τον πολιτισμό, διατυπώνοντας την άποψη ότι οι τρεις ανθρώπινες φυλές ("μαύρη", "λευκή" και "κίτρινη") αποτελούσαν φυσικούς φραγμούς και ότι η "ανάμιξη των φυλών" έθραυε αυτούς τους φραγμούς, οδηγώντας στο χάος. Χαρακτήριζε την Νότια και την Ανατολική Ευρώπη, τη Μέση Ανατολή, την κεντρική Ασία και τη βόρεια Αφρική ως περιοχές φυλετικά συμφυρματικές.
Ο Γκομπινώ εξέφρασε επίσης την άποψη ότι η μαύρη και η κίτρινη φυλή ανήκουν στην ίδια "οικογένεια" φυλών με τη λευκή και έχουν κοινό πρόγονο. Μη έχοντας σπουδάσει ούτε θεολογία ούτε φυσικές επιστήμες και συγγράφοντας πριν την ευρεία διάδοση της εξελικτικής θεωρίας, ο Γκομπινώ θεώρησε τα αναγραφόμενα στη Βίβλο ως την πραγματική αφήγηση της ανθρώπινης Ιστορίας και στο σχετικό του δοκίμιο περί ανισότητας των φυλών αποδέχεται ως κοινούς προγόνους της ανθρωπότητας τον Αδάμ και την Εύα. Ωστόσο, πέραν αυτού στη χριστιανική διδασκαλία της Εκκλησίας δεν υπάρχει καμία άλλη ένδειξη που να υποδεικνύει ότι οι "έγχρωμες" φυλές είχαν κοινούς με τη λευκή φυλή προγόνους τους Αδάμ και Εύα, καθώς "... τίποτε δεν αποδεικνύει ότι στα αρχικά στάδια του γενεαλογικού δένδρου οι έγχρωμες φυλές μπορούν να θεωρηθούν ως τμήμα του ανθρώπινου είδους". +
Ο Γκομπινώ θεωρούσε ότι η λευκή φυλή υπερτερεί έναντι των άλλων φυλών στη δημιουργία πολιτισμικής κουλτούρας και στη διατήρηση διακυβέρνησης σε τάξη. Ωστόσο, πίστευε επίσης ότι η ανάπτυξη του πολιτισμού σε άλλες περιόδους ήταν διαφορετική από αυτήν της εποχής του και είκαζε ότι οι άλλες φυλές ίσως είχαν μεγαλύτερες δυνατότητες σε εκείνες τις περιόδους κατά τις οποίες υπερτερούσαν σε σχέση με τη σύγχρονή του. Θεωρούσε, επίσης, ότι ο ευρωπαϊκός πολιτισμός ήταν ό,τι καλύτερο είχε επιζήσει από τους αρχαίους πολιτισμούς και διέθετε τα πλέον σημαντικά τους χαρακτηριστικά, που του προσέδιδαν την ικανότητα να συνεχίσει να υφίσταται. Η θεμελιώδης του θέση σχετικά με αυτή τη θεωρία ήταν ότι η ευρωπαϊκή πολιτιστική άνθηση από την Ελλάδα στη Ρώμη και τη γερμανική κουλτούρα που εξελίχθηκαν στον σύγχρονό του πολιτισμό προήλθαν από και αντιστοιχούσαν στην αρχαία Ινδοευρωπαϊκή κουλτούρα, γνωστή και ως "άρεια". Ο Γκομπινώ έγραψε αυτές τις θέσεις με δεδομένη την τροχιά του πολιτιστικού παρελθόντος της Ευρώπης, ενώ η ανάμιξη των φυλών ήταν αναπόφευκτη και θα οδηγούσε σε ολοένα αυξανόμενο χάος. Θεωρούσε ως κύρια αιτία της οικονομικής αναταραχής της εποχής του στη Γαλλία τη φυλετική "μόλυνση". Αργότερα, όταν άρχισαν να διαδίδονται τα πολιτιστικά στοιχεία από τη Βρετανία και τις ΗΠΑ και άρχισε να αναπτύσσεται και η Γερμανία, αναθεώρησε γράφοντας ότι "η λευκή φυλή είχε ακόμη τη δυνατότητα να διασωθεί".
Όλως παραδόξως, αν και ο Γκομπινώ διείδε ελπίδες με την επέκταση της ευρωπαϊκής ισχύος, δεν υποστήριξε τη δημιουργία οικονομικών αυτοκρατοριών, με το πολυπολιτισμικό τους περιβάλλον, συμπεραίνοντας ότι η ανάπτυξη παρόμοιων αυτοκρατοριών θα αποδεικνυόταν καταστροφική για τις "ανώτερες φυλές" που τις είχαν δημιουργήσει, καθώς αναπόφευκτα οδηγούσαν στην ανάμιξη των διακριτών φυλών. Αντίθετα, θεωρούσε την τελευταία περίοδο του 19ου αιώνα και την ανάπτυξη του ιμπεριαλισμού ως διαδικασία αποσύνθεσης του ευρωπαϊκού πολιτισμού. Για να υποστηρίξει το συμπέρασμά του, αναφερόταν συνεχώς στις παρελθούσες ευρωπαϊκές αυτοκρατορίες και τις συνακόλουθες μετακινήσεις πληθυσμών που δεν ανήκαν στη λευκή φυλή για να εξηγήσει την εθνογραφική σύνθεση των ευρωπαϊκών εθνών. Σύμφωνα με τις θεωρίες του, οι μικτοί πληθυσμοί της Ισπανίας, το μεγαλύτερο τμήμα της Γαλλίας και της Ιταλίας, η νότια Γερμανία, το μεγαλύτερο μέρος της Αυστρίας και της Ελβετίας και τμήματα της Βρετανίας, προέκυψαν από την ιστορική εξέλιξη των πολιτισμών των Ελλήνων, των Ρωμαίων και των Οθωμανών, που "άνοιξαν" την Ευρώπη σε μη-άρειους πληθυσμούς, όπως οι λαοί της βόρειας Αφρικής. Επίσης, το νότιο και δυτικό Ιράν, η νότια Ισπανία και η νότια Ιταλία αποτελούνται, εθνολογικά, από μια εκφυλισμένη φυλή που προέκυψε από επιμειξίες. Ολόκληρη η βόρεια Ινδία, επίσης, αποτελούνταν πληθυσμιακά από άτομα της κίτρινης φυλής.
Επιλογή έργων
εμπνευσμένα από την διπλωματική του υπηρεσία στην Ελλάδα είναι τα έργα :
Εξωτερικοί σύνδεσμοι
Κατηγορία:Γάλλοι διπλωμάτες Κατηγορία:Γάλλοι μυθιστοριογράφοι Κατηγορία:Επιστημονικός ρατσισμός Κατηγορία:Πρέσβεις της Γαλλίας στην Ελλάδα
Ναυμαχία για τη Λίμνη Τανγκανίκα
Η Ναυμαχία για τη Λίμνη Τανγκανίκα (Αγγλικά: Battle for Lake Tanganyika), ήταν μια σειρά ναυτικών συμπλοκών, οι οποίες έλαβαν χώρα μεταξύ του Βασιλικού Ναυτικού (Royal Navy), της Force Publique (FP) και του Ναυτικού της Γερμανικής Αυτοκρατορίας (Kaiserliche Marine) μεταξύ Δεκεμβρίου 1915 και Ιουλίου 1916, κατά την Εκστρατεία Ανατολικής Αφρικής (Α΄ Παγκόσμιος Πόλεμος). Ο στόχος ήταν, ο ασφαλής έλεγχος της στρατηγικά σημαντικής Λίμνης Τανγκανίκας, που κυριαρχούσαν από την αρχή του πολέμου με Γερμανικές ναυτικές μονάδες. Οι Βρετανικές δυνάμεις — αποτελούμενες από δυο ακάτους ονόματι HMS Mimi και HMS Toutou — ήσαν υπό τις διαταγές του εκκεντρικού Πλωτάρχη (Lieutenant-Commander) Geoffrey Spicer-Simson. Οι άκατοι είχαν μεταφερθεί ατμοπλοϊκώς στη Νότιο Αφρική και από εκεί σιδηροδρομικώς, με ποταμόπλοια και συρόμενες δια μέσου της Αφρικανικής ζούγκλας, στη λίμνη.
Σε δυο μικρές συμπλοκές, οι άκατοι επιτέθηκαν και νίκησαν δύο από τους Γερμανούς αντιπάλους των. Στην πρώτη σύγκρουση, στις 26 Δεκεμβρίου 1915, το Kingani πλήγηκε και καταλήφθηκε, οπότε εν συνεχεία, μετονομάστηκε σε HMS Fifi. Στη δεύτερη, ένας μικρός στολίσκος κατέλαβε και βύθισε το ατμόπλοιο Hedwig von Wissmann. Οι Γερμανοί διατηρούσαν στη λίμνη, ένα τρίτο μεγάλο και βαριά οπλισμένο σκάφος, το Graf von Götzen· το σκάφος αυτό δέχθηκε επίθεση χωρίς οριστικό αποτέλεσμα από τα Βελγικά αεροσκάφη και στη συνέχεια αυτοβυθίστηκε εσκεμμένα από τους Γερμανούς. Οι εξελίξεις στη χερσαία σύγκρουση, ανάγκασαν τους Γερμανούς να αποσυρθούν από τη λίμνη και έτσι, ο έλεγχος της επιφάνειας της λίμνης Τανγκανίκα πέρασε στους Βρετανούς και τους Βέλγους.
Στρατηγική κατάσταση
Η Λίμνη Τανγκανίκα κείται στη δυτική της πλευρά, στο τότε Βελγικό Κονγκό και στην ανατολική της πλευρά, στην τότε Γερμανική Ανατολική Αφρική. Με την έναρξη του πολέμου, οι Γερμανοί είχαν δυο πολεμικά πλοία στη Λίμνη Τανγκανίκα: το 60 t (59 long tons· 66 short tons) Hedwig von Wissmann και το 45 t (44 long tons· 50 short tons) Kingani. Το Hedwig von Wissmann εξοπλίστηκε πολύ σύντομα με τέσσερα πυροβόλα τύπου πομ-πομ τα οποία είχαν ληφθεί από το αυτοβυθισμένο τοπογραφικό πλοίο Möwe και κατέπλευσαν προς τον λιμένα της Λουκούγκα (Lukuga) στη Βελγική πλευρά της λίμνης, όπου στις 22 Αυγούστου επιτέθηκε στο Βελγικό ατμόπλοιο Alexandre Del Commune, βυθίζοντάς το μετά από δύο πρόσθετες επιδρομές.
Αυτό έδωσε στους Γερμανούς αδιαμφισβήτητη υπεροχή στη λίμνη, με τη θέση τους να ενισχύεται ακόμη περισσότερο με τη βύθιση του Βρετανικού ατμόπλοιου Cecil Rhodes, που ανήκε στην Επιχείρηση Αφρικανικών Λιμνών (African Lakes Corporation) σε μία επιδρομή το Νοέμβριο του 1914. Οι Γερμανοί χρησιμοποίησαν τον έλεγχό τους επί της λίμνης, προκειμένου να εξαπολύσουν μία επίθεση στη Βόρεια Ροδεσία, της οποίας ηγείτο ο Υποστράτηγος Κουρτ Βάλε. Αυτή απωθήθηκε, οπότε οι πρόσθετες επιδρομές στη Βελγική επικράτεια καθώς και οι βομβαρδισμοί στη Λουκούγκα, έπεισαν τους Βέλγους να ενισχύσουν τους Βρετανούς.
Παρά το εγχείρημα αυτό, οι Βέλγοι ή οι Βρετανοί δεν μπορούσαν να κάνουν τίποτα που θα προκαλούσε τους Γερμανούς. Οι Βέλγοι είχαν τα εξαρτήματα για ένα μεγάλο ατμόπλοιο, το Baron Dhanis, το οποίο αν μπορούσε να συναρμολογηθεί, θα ήταν αρκετά μεγαλύτερο από οποιοδήποτε από τα δύο είτε το Kingani είτε το Hedwig von Wissmann, αλλά δεν τολμούσαν να αρχίσουν την κατασκευή του, όσο οι Γερμανοί περιπολούσαν την λίμνη, φοβούμενοι ότι θα καταστρεφόταν πριν ακόμα καν καθελκυστεί. Οι Βρετανοί είχαν στείλει δύο πυροβόλα των 12 λιβρών για να το εξοπλίσουν, αλλά με μικρή προοπτική να κατορθώσουν την καθέλκυσή του, αντ' αυτού οι Βέλγοι τα χρησιμοποίησαν σε παραλίμνια πυροβολεία για την υπεράσπιση της Λουκούγκα (Lukuga).
Ο έλεγχος των Γερμανών επί της λίμνης ήταν σημαντικός για ολόκληρη της εκστρατεία στο θέατρο της κεντρικής Αφρικής. Ενώ οι Βρετανοί μπορούσαν να συναθροίσουν στρατεύματα νοτίως της λίμνης και οι Βέλγοι είχαν δυνάμεις στα βόρειά της, ουδείς ηδύνατο να επιτεθεί στην Γερμανική Ανατολική Αφρική και να διακινδυνεύσει ότι οι Γερμανοί δεν θα χρησιμοποιούσαν τα πλοία τους για τη μεταφορά στρατευμάτων, διασχίζοντας τη λίμνη και χρησιμοποιώντας τα για την διακοπή των γραμμών εφοδιασμού και επικοινωνίας.
Το σχέδιο του Λη (Lee)
Στις 21 Απριλίου 1915, ο Τζον Ρ. Λη (John R. Lee)—ένας κυνηγός μεγάλων αγρίων θηρίων (big game hunter) και βετεράνος του Δεύτερου Πολέμου των Μπόερ (Second Boer War)—έφθασαν στο Ναυαρχείο για να συναντήσουν το Ναύαρχο Σερ Henry Jackson. Ο Λη βρισκόταν στην Ανατολική Αφρική και είχε προσωπικά δει τα Γερμανικά σκάφη στην Λίμνη Τανγκανίκα. Είχε μάλιστα μεταφέρει τα νέα πως οι Γερμανοί προετοιμάζονταν να καθελκύσουν ένα νέο πλοίο από τον οχυρωμένο λιμένα τους στην Κιγκόμα. Με μήκος τα 220 ft (67 μ) και εκτόπισμα τους 1,600 t (1,575 long tons), θα ηδύνατο να εδραιώσει τον Γερμανικό έλεγχο επί της λίμνης και θα επέτρεπε σε 800-900 άνδρες να μεταφέρονται ταχύτατα σε οποιοδήποτε σημείο των ακτών της λίμνης, προκειμένου να επιδράμουν εντός της περιοχής των συμμάχων.
Για την αντιμετώπιση αυτής της απειλής, ο Λη πρότεινε να μεταφερθούν στην Αφρική, μηχανοκίνητες κανονιοφόροι και να μεταφερθούν προς τη λίμνη από το εσωτερικό. Θα μπορούσαν να είναι μικρές, εξαιρετικά ευέλικτες και —αν οπλίζονταν με κάποιο πυροβόλο με εμβέλεια τα 6,400 μ (7,000 yd)— θα μπορούσαν και να ξεπερνούν αλλά και να υπερισχύσουν σε οπλισμό τα μεγαλύτερα Γερμανικά πλοία. Χρησιμοποιώντας μικρά σκάφη που θα μπορούσαν να μεταφερθούν ακέραια, σήμαινε ότι θα μπορούσαν να καθελκυστούν στη λίμνη άμεσα, εξαλείφοντας την πιθανότητα να εντοπιστούν και να καταστραφούν καθόσον συναρμολογούνται. Ο Σερ Henry Jackson περιεργάστηκε το σχέδιο και το ενέκρινε με τα παρακάτω λόγια «Είναι τόσο στο καθήκον αλλά και στην παράδοση του Βασιλικού Ναυτικού να συμπλέκεται με τον εχθρό οπουδήποτε υπάρχουν ύδατα τα οποία επιτρέπουν σε ένα πλοίο να επιπλέει.» ("It is both the duty and the tradition of the Royal Navy to engage the enemy wherever there is water to float a ship".). Ο Jackson μεταβίβασε την αποστολή της περάτωσης των λεπτομερειών της επιχείρησης στο βοηθό του, Ναύαρχο David Gamble. Ο Gamble διόρισε τον Λη ως δεύτερο τη τάξει στην επιχείρηση και τοποθέτησε ως επί κεφαλής τον Πλωτάρχη Geoffrey Spicer-Simson.
Ο Spicer-Simson όπως περιγράφηκε από τον Giles Foden ήταν «ένας άνδρας που είχε περάσει από στρατοδικεία έχοντας καταστρέψει τα ίδια του τα σκάφη, ένας χρόνιος ψεύτης και κάποιος που φορούσε φούστες». Είχε φτάσει στο βαθμό του Πλωτάρχη (lieutenant-commander) αλλά δεν είχε προοδεύσει περισσότερο λόγω των πολλών λαθών και καταστροφών, που τον άφησαν σε ένα μικρό γραφείο στο Ναυαρχείο, όπου του ανατέθηκε να βοηθά στη διαδικασία μεταφοράς των ναυτών του εμπορικού ναυτικού στο ναυτικό (βασιλικό-πολεμικό). Το 1905, είχε βρει μια ιδέα να δέσει ένα σύρμα μεταξύ δύο αντιτορπιλικών ώστε να σαρώνει τα περισκόπια και σχεδόν βύθισε ένα υποβρύχιο. Προσάραξε ένα άλλο πλοίο καθώς δοκίμαζε τα αμυντικά συστήματα του Λιμένος του Πόρτσμουθ και αργότερα συγκρούστηκε και βύθισε ένα μικρό σκάφος, σκοτώνοντας έναν άνδρα. Με το ξέσπασμα του πολέμου, διοικούσε το HMS Niger και ένα μικρό στολίσκο στο Ramsgate. Βγήκε στην ξηρά προκειμένου να περιποιηθεί κάποιους επισκέπτες του σε ένα κοντινό ξενοδοχείο, από τα παράθυρα του οποίου είδε το Niger να τορπιλίζεται και να βυθίζεται. Ωστόσο, είχε διοικήσει ένα ερευνητικό σκάφος στον Ποταμό Γκάμπια (Gambia River) και, λόγω της έλλειψης αξιωματικών, επιλέχθηκε να αναλάβει τη διοίκηση. Ο Λη βγήκε προκειμένου να προετοιμάσει την πορεία εντός της Αφρικής, ενώ ο Spicer-Simson συγκέντρωσε 27 άνδρες και δύο μηχανοκίνητα σκάφη τα οποία είχαν κατασκευαστεί από την εταιρεία John I. Thornycroft & Company για την εκπλήρωση προπολεμικής παραγγελίας προς την Ελληνική κυβέρνηση.
Το ταξίδι των Mimi και Toutou
δεξιά|μικρογραφία|Χάρτης της [[Γερμανική Ανατολική Αφρική|Γερμανικής Ανατολικής Αφρικής με τη Λίμνη Τανγκανίκα στο απώτερο αριστερό άκρο.]] Η Βρετανική ναυτική δύναμη αποτελείτο από δύο μηχανοκίνητα σκάφη μήκους 12 μ (40 πόδια) έκαστο. Ο Spicer-Simson πρότεινε να ονομαστούν αντίστοιχα Γάτα και Σκύλος. αλλά αυτές οι ονομασίες απορρίφθηκαν από τη Ναυαρχία. Τότε ο Spicer-Simson πρότεινε εναλλακτικά το Mimi και Toutou, τα οποία και έγιναν αποδεκτά. Όπως μεταγενέστερα εξήγησε, αυτά στα Γαλλικά αντίστοιχα, σήμαιναν "Νιαούρισμα" και "Γαύγισμα". Τα πληρώματά τους είχαν επανδρωθεί από γνωριμίες του Spicer-Simson, ή από τις τάξεις στην εφεδρεία του Βασιλικού Ναυτικού. Ο Spicer-Simson πρότεινε αρκετές βελτιώσεις στο αρχικό σχέδιο· έγιναν προκειμένου να βελτιωθεί η ταχύτητά τους, τοποθετήθηκαν επίσης πυροβόλα Μάξιμ καθώς και ένα πυροβόλο Hotchkiss των τριών λιβρών, αν και το πυροβόλο Hotchkiss μπορούσε να χρησιμοποιηθεί μόνο από γονατιστή θέση, προστέθηκαν επίσης και επιπλέον χαλύβδινες επενδύσεις στα ντεπόζιτα καυσίμων. Τα σκάφη ελέγχθηκαν στον ποταμό Τάμεση στις 8 Ιουνίου όπου έγιναν οι διαρρυθμίσεις στο Mimi να πυροβολήσει δοκιμαστικά από το πυροβόλο της των τριών λιβρών. Το βλήμα βρήκε το στόχο του, αλλά τόσο το πυροβόλο όσο και ο πυροβολητής του εκσφενδονίστηκαν στον ποταμό, καθώς το πυροβόλο δεν είχε βιδωθεί σωστά στο κατάστρωμα. Στις 15 Ιουνίου, τα σκάφη φορτώθηκαν επί του SS Llanstephen Castle, μαζί με ειδικά ρυμουλκούμενα αμαξίδια και βάσεις στήριξης για να τα επιτρέψουν να μεταφερθούν σιδηροδρομικά ή χερσαία, καθώς και ο εκστρατευτικός τους εξοπλισμός και οι προμήθειές τους. Μόλις έφτασαν στη Νότια Αφρική, θα έπρεπε να μεταφερθούν πάνω από 3.000 μίλια (4.800 χλμ.) στην ενδοχώρα, συμπεριλαμβανομένης της διάβασης μιας οροσειράς ύψους 1.800 μέτρων (5.900 πόδια). Εντωμεταξύ στη Λίμνη Τανγκανίκα, καθελκύστηκε στις 8 Ιουνίου το Graf von Götzen.
Το πρώτο σκέλος των 16.000 χλμ. (10.000 μιλίων) ταξιδιού των Mimi και Toutou είχε πραγματοποιηθεί μετά από 17 ημέρες στη θάλασσα και την άφιξή τους στο Ακρωτήριο της Καλής Ελπίδος. Από το Κέιπ Τάουν, τα σκάφη και οι άνδρες στην εκστρατεία, ταξίδεψαν σιδηροδρομικά βορείως, μέσω του Μπουλαουάϊο (Bulawayo) στο Ελιζαμπετβίλ (το σημερινό Λουμπουμπάσι) όπου και αφίχθηκαν στις 26 Ιουλίου. Αφού ταξίδευσαν στο συγκοινωνιακό κόμβο του Fungurume, αποβιβάστηκαν και σύροντας για 235 χλμ. (146 μίλια) μέσα στην ύπαιθρο με τη βοήθεια βοδιών και ατμοκίνητων τρακτέρ έως την αρχή των σιδηροδρομικών γραμμών από τη Σανκισία (Sankisia) έως τη Μπουκάμα (Bukama). Στη Μπουκάμα ξεφορτώθηκαν τα σκάφη, άδειασαν τα αμπάρια και προετοιμάστηκαν για το ταξίδι στον Ποταμό Λουαλάμπα (Lualaba River), όπου, παρά το γεγονός ότι αρκετές φορές προσάραξαν και υποχρεώθηκαν να μεταφερθούν με ένα βελγικό ατμοκίνητο ποταμόπλοιο, ολοκλήρωσαν το ταξίδι τους αφού έπλευσαν μέσω της Λίμνης Κισάλε (Lake Kisale) και στις 22 Οκτωβρίου, έφτασαν στο Καμπάλο (Kabalo). Από εκεί ένας μικρός σιδηρόδρομος τους μετέφερε λίγο πριν από το Βελγικό λιμένα της Λουκούγκα (Lukuga), στις όχθες της Λίμνης Τανγκανίκα. Εδώ ο Spicer-Simson συναντήθηκε με το Βέλγο στρατιωτικό διοικητή Commandant Stinghlamber και το ναυτικό διοικητή Commandant Goor, όπου και έγιναν οι προετοιμασίες για την καθέλκυση των Mimi και Toutou, για την αναζήτηση των Γερμανών.
Βελγικές και Γερμανικές προετοιμασίες
Οι Γερμανοί είχαν κάνει χρήση της απώλειας του πλοίου επιτήρησης Möwe, με τη λήψη ορισμένων ατόμων από το πλήρωμά του καθώς και ανδρών από τα πλοία του εμπορικού ναυτικού από την Deutsche Ost-Afrika Linie και χρησιμοποιώντας τους στην επάνδρωση των πλοίων των. Η θέση των Γερμανών ισχυροποιήθηκε περαιτέρω, μετά από την απώλεια του καταδρομικού SMS Königsberg στον Ποταμό Ρουφίτζι, τον Ιούλιο του 1915. Πυροβόλα από το Königsberg έφθασαν στην Γερμανική βάση στη Κιγκόμα και ο Γερμανός ναυτικός διοικητής στη λίμνη, Captain Gustav Zimmer, είχε ένα SK L/40 Schnelladekanone (λ.χ. ταχείας εκπυρσοκρότησης) πυροβόλο των 105 χιλιοστών (4,1 ιντσών) από το Königsberg τοποθετημένο επί του Götzen. Επίσης, μέλη από το πλήρωμα του Königsberg ενώθηκαν με τις δυνάμεις του και ο Zimmer τοποθέτησε το πρώην μέλος πληρώματος Υποπλοίαρχο (Lieutenant) Job Rosenthal ως κυβερνήτη του Kingani. Ο Job Odebrecht τέθηκε ως κυβερνήτης του Hedwig, ενώ ο Zimmer κυβερνούσε προσωπικά το Götzen. απέναντι αυτής της επιβλητικής δύναμης, οι Βέλγοι κατόρθωσαν να συγκεντρώσουν μόλις μία πετρελαιοκίνητη φορτιγίδα, εξοπλισμένη με δύο πυροβόλα, τα λεγόμενα Dix-Tonne, ένα μηχανοκίνητο σκάφος με το όνομα Netta και ένα φαλαινοθηρικό με εξωλέμβια μηχανή. Ο Goor ελπίζοντας να είχε θέσει σε λειτουργία το μη-συναρμολογημένο Baron Dhanis και το κήτος από το Alexandre del Commune, το οποίο είχε βυθιστεί νωρίτερα στον πόλεμο, από το Hedwig von Wissmann. Ο Zimmer θα πρέπει να είχε πληροφορηθεί την πρόθεση των Βρετανών, να καθελκύσουν πλοία στη λίμνη, ήταν όμως προβληματισμένος πως το Baron Dhanis θα μπορούσε να συναρμολογηθεί και να καθελκυστεί. Το 1,500 t (1,500 long tons) Baron Dhanis δεν ήταν απαραίτητα απειλή στο ελλιμενισμένο Götzen, αλλά, ήταν αποφασισμένος να διατηρήσει την ελευθερία των κινήσεών του επί της λίμνης. Μη έχοντας χειροπιαστή πληροφόρηση έστειλε τον Rosenthal επάνω στο Kingani για να κατοπτεύσει τη Lukuga. Οι Βέλγοι συναρμολόγησαν στη λίμνη υδροπλάνα, αποκτώντας έτσι τη δυνατότητα να παρατηρούν τις Γερμανικές θέσεις και να τις βομβαρδίζουν.
Ο Rosenthal διερευνά
δεξιά|μικρογραφία|Το Baron Dhanis στη λίμνη, π. 1916. Ο Υποπλοίαρχος Job Rosenthal, κυβερνήτης του Kingani, πραγματοποίησε αρκετές διαδρομές πέρα-δώθε και παρατήρησε εργασίες σε προχωρημένο στάδιο, στο νέο λιμένα του Kalemie, νοτίως της Lukuga, εκεί όπου ο Spicer-Simson σκόπευε να κάνει τη βάση του. Μη έχοντας ακόμα λεπτομερείς πληροφορίες για τις κινήσεις του εχθρού, το Kingani επέστρεψε τα ξημερώματα της 1ης Δεκεμβρίου και αποπειράθηκε να πλησιάσει το λιμένα. Το σκάφος του Rosenthal εντοπίστηκε από τα παραλίμνια πολυβολεία και εκδιώχθηκε, αλλά την επόμενη νύχτα, επέστρεψε και ο ίδιος ο Rosenthal κολύμπησε έως τη Lukuga για να εξετάσει τους υπό κατασκευή ολισθιτήρες. Ανακάλυψε επίσης και τα στρατόπεδα, όπου η Βρετανική σημαία αποκάλυπτε την παρουσία των Spicer-Simson και της εκστρατείας του. Ο Rosenthal κινήθηκε κατά μήκος της σιδηροδρομικής γραμμής και ανακάλυψε τόσο το Mimi όσο και το Toutou καθώς και τα αποσυναρμολογημένα εξαρτήματα του Baron Dhanis. Συνειδητοποιώντας πως στην πραγματικότητα ήταν τα Βρετανικά σκάφη, επιχείρησε να επιστρέψει στο Kingani αλλά λόγω του σκότους, δεν κατόρθωσε να το εντοπίσει. Προσπάθησε να κρυφθεί, ελπίζοντας πως Kingani θα επέστρεφε κατά το σούρουπο, αλλά έγινε αντιληπτός από Βελγική περίπολο και αιχμαλωτίστηκε. Όσο ήταν δέσμιος, κατόρθωσε να στείλει μήνυμα προς τον Zimmer, μαζί με μία μυστική προσθήκη, γραμμένη με ούρα, προειδοποιώντας τον για το τι είχε δει, αλλά το μήνυμα έφτασε στην Κιγκόμα μετά από αρκετούς μήνες.
Τα Mimi και Toutou καθελκύονται
Οι ολισθητήρες στο Kalemie είχαν ετοιμαστεί περί τα μέσα Δεκεμβρίου και στις 22 Δεκεμβρίου καθελκύστηκε το Toutou στη Λίμνη Τανγκανίκα, ακολουθούμενο την επόμενη ημέρα από το Mimi. Οι τελικές προπαρασκευές έγιναν στις 24 Δεκεμβρίου, συμπεριλαμβάνοντας τον εφοδιασμό τους με καύσιμα και τον εξοπλισμό των πυροβόλων, όπου κατόπιν, ακολούθησαν σύντομες δοκιμές. Στις 26 Δεκεμβρίου, το Kingani πλησίασε στο Kalemie. Ο διάδοχος του Rosenthal – Ανθυποπλοίαρχος (Sub-Lieutenant) Junge – είχε διαταγές να συλλέξει πληροφορίες αναφορικά με τις ναυτικές προετοιμασίες και στις 06:00 το πρωί – καθώς ο Spicer-Simson διεξήγαγε την πρωινή προσευχή – θεάθηκε μακριά από την ακτή.
Το Kingani αιχμαλωτίζεται
δεξιά|μικρογραφία|275x275εσ|Το Kingani στη Λίμνη Τανγκανίκα προ της καταλήψεώς του. Όταν τους προσπέρασε το Kingani, τα Mimi και Toutou εξήλθαν του λιμένος. Αντιλαμβανόμενος να καταδιώκεται απροσδόκητα από δύο μηχανοκίνητα σκάφη τα οποία έφεραν το λευκή σημαία του Βασιλικού Ναυτικού, ο Junge διέταξε να αυξηθεί η ταχύτητα. Τα 6-λιβρα πυροβόλα του Kingani είχαν τη δυνατότητα να πυροβολούν μόνο εμπρός, ωστόσο τα ταχύτερα και πιο επιδέξια μηχανοκίνητα σκάφη, κατόρθωσαν να καλύψουν την απόσταση και να αρχίσουν να βάλουν με τα 3 λιβρών πυροβόλα των, ενώ απέφευγαν τα πυρά των Γερμανών. Ύστερα από μια σύντομη κινητικότητα η οποία διήρκεσε 11 λεπτά, βλήθηκε το πυροβόλο του Kingani, με το βλήμα να διαπερνά το προστατευτικό του πυροβόλου σκοτώνοντας τον Junge και άλλους δύο υπαξιωματικούς, τους Penne και Schwarz. Μετά από μερικές ακόμα βολές, ο αρχιμηχανικός του υπέστειλε τη σημαία και οι Βρετανοί το κατέλαβαν. Ο Junge και τέσσερα μέλη του πληρώματος θάφτηκαν· στο Kingani επιτράπηκε να παραμείνει ως πυροβολητής, ένας Αφρικανός μέλος του πληρώματος και συνελήφθησαν ως αιχμάλωτοι πολέμου τρεις Γερμανοί και οκτώ Αφρικανοί. Αφού μπαλώθηκε η οπή στα ύφαλα του Kingani, τέθηκε στην υπηρεσία ως HMS Fifi. Ο Spicer-Simson εξήγησε πως το Fifi στα Γαλλικά σήμαινε "τιτίβισμα" και είχε προταθεί από τη σύζυγο Βέλγου αξιωματικού που είχε στο κλουβί της ένα μικρό πουλί.
Η βιαστική αναχώρηση του Götzen
δεξιά|μικρογραφία|200x200εσ|Ο λιμήν της Κιγκόμα, π. 1914-1916. Ο στολίσκος επέστρεψε στη στεριά με τους αιχμαλώτους του και την αμέσως επόμενη ημέρα, εμφανίστηκε μακριά από την ακτή, το Götzen, πλέοντας αργά και αναζητώντας το αγνοούμενο Hedwig. Ευρισκόμενοι σε εγρήγορση, τα πληρώματα έσπευσαν να επανδρώσουν τα πλοία τους, αλλά ο Spicer-Simson δεν επέτρεψε την επίθεση. Λίγο αργότερα, ο Spicer-Simson αναχώρησε από τη λίμνη προς το Stanleyville, σε αναζήτηση πλοίου ώστε να αναμετρηθεί με το Götzen. Βρήκε ένα τέτοιο πλοίο το—St George, ένα ατσάλινο πλεούμενο το οποίο ανήκε στο Βρετανικό προξενείο στη Banana—και το οποίο το αποσυναρμολόγησε, το έσυρε στη Λίμνη Τανγκανίκα και το επανασυναρμολόγησε. Όταν τελικά επέστρεψε το Μάϊο, η Γερμανική θέση στη λίμνη είχε επιδεινωθεί περαιτέρω. Οι Βέλγοι ήσαν έτοιμοι να καταλάβουν την Κιγκόμα και μία Βρετανική δύναμη πίεζε βορειότερα προς το Μπίσμαρκσμπουργκ (Bismarckburg). Η αποστολή ήταν να υποστηρίξει τις χερσαίες επιχειρήσεις από τη λίμνη και ο στολίσκος ο οποίος αποτελούνταν από το Mimi, το Toutou, το Fifi και το Vengeur, στις 5 Ιουνίου, έφθασε έξω από το Μπίσμαρκσμπουργκ. Βρίσκοντας ένα οχυρό να προστατεύει το λιμάνι, ο Spicer-Simson αποφάσισε να μην επιτεθεί και οπισθοχώρησε προς την Κιτούτα (Kituta). μικρογραφία|200x200εσ|Έλκοντας επιπλέων υδροπλάνο πλησίον της λίμνης, π. 1916. Αυτό επέτρεψε στις Γερμανικές δυνάμεις να διαφύγουν με ένα στόλο από ντάουζ (dhows), μια ενέργεια η οποία προκάλεσε την οργή του διοικητή του στρατού, Αντισυνταγματάρχη Murray. Η ναυτική εκστρατευτική δύναμη παρέμεινε στο Μπίσμαρκσμπουργκ, όπου ο Spicer-Simson επιπλήχθηκε για να μάθει, ότι τα όπλα του φρουρίου ήταν στην πραγματικότητα, ξύλινα αντίγραφα.
Εν τω μεταξύ, οι Βρετανοί είχαν εφοδιάσει τους Βέλγους με τέσσερα υδροπλάνα Short Type 827 ώστε να επιτεθούν στο Götzen στην Κιγκόμα. Έίχαν γίνει αρκετές βομβιστικές αποστολές, χωρίς όμως να γνωρίζουν ούτε οι Βρετανοί αλλά ούτε και οι Βέλγοι, ότι ο Ζίμερ (Zimmer) είχε διαταχθεί από τον διοικητή του—Πάουλ Έμιλ φον Λέτοβ-Φόρμπεκ—για να αφαιρέσει το μεγαλύτερο μέρος του εξοπλισμού του Götzen, συμπεριλαμβανομένου του αυτόματου πυροβόλου των 105 mm (4,1 in) το οποίο είχε αφαιρεθεί από το Königsberg και να τα στείλει ώστε να χρησιμοποιηθούν από το στρατό στο πεδίο. Τα ξύλινα αντίγραφα τοποθετήθηκαν ώστε να διατηρήσουν την ψευδαίσθηση ενός βαριά οπλισμένου πλοίου. Η Κιγκόμα παραδόθηκε στις 28 Ιουλίου, στις δυνάμεις του Στρατηγού Charles Tombeur, κατά τη διάρκεια της Επίθεσης στην Ταμπόρα, αλλά το Götzen είχε ήδη φύγει. Οι Γερμανοί είχαν πλεύσει το πλοίο στα νότια του Κόλπου Κιγκόμα και αφού είχαν λιπάνει καλά τις μηχανές του, σε περίπτωση που θα χρειαζόταν να ξανά χρησιμοποιηθεί, το γέμισαν με άμμο και το βύθισαν προσεκτικά στις 26 Ιουλίου σε βάθος 20 m πλησίον του Κόλπου Κατάμπε (Katabe Bay [Βελγικός χαρακτηρισμός: Baie de l’éléphant· Βρετανικός χαρακτηρισμός: Bangwe Bay]) στην Τοποθεσία 04° 54' 05" S· 029° 36' 12" E.
Επακόλουθο
δεξιά|μικρογραφία|200x200εσ|Παράκτια αμυντικά πυροβόλα Krupp, που χρησιμοποιήθηκαν κατά τον πόλεμο (2016). Ο Αγγλο-Βελγικός έλεγχος της Λίμνης Τανγκανίκα εξασφαλίστηκε περί τα μέσα του 1916, αν και ο πόλεμος στην Αφρική σύρθηκε για άλλα δύο έτη. Οι περισσότεροι από τους άνδρες της ναυτικής αποστολής επέστρεψαν στη Βρετανία, όπου ο Spicer-Simson τιμήθηκε με το μετάλλιο για το Διακεκριμένο Τάγμα Εξυπηρέτησης (Distinguished Service Order), όμως παράλληλα επιπλήχθηκε αυστηρότατα για ορισμένες ανταγωνιστικές συμπεριφορές του προς τους Βέλγους συμμάχους του και δεν του δόθηκε άλλη εντολή διοίκησης. Από την πλευρά τους οι Βέλγοι τον διόρισαν Διοικητή του Τάγματος του Στέμματος (Commander of the Order of the Crown) και του απένειμαν τον Στρατιωτικό Σταυρό (Croix de guerre). Τα κατορθώματα στη Λίμνη Τανγκανίκα, κέντρισαν τη φαντασία του κοινού και αποτυπώθηκαν από τον C. S. Forester, στο βιβλίο του The African Queen, που αργότερα (το 1951) έγινε η κινηματογραφική ταινία "Η Βασίλισσα της Αφρικής" (The African Queen), σε σκηνοθεσία του John Huston. Μια βρετανική ναυτική δύναμη παρουσιάζεται στο βιβλίο, αποτελούμενη από δύο μηχανοκίνητα σκάφη τα οποία ονομάζονται HMS Amelia και HMS Matilda. Το κληροδότημα της Ναυμαχίας για τη Λίμνη Τανγκανίκα συνεχίστηκε επίσης με την επιβίωση της νέμεσης του Spicer-Simson, το Graf von Götzen. Ανελκύστηκε από τους Βέλγους και ρυμουλκήθηκε στην Κιγκόμα, αλλά βυθίστηκε στα αγκυροβόλιά τους από μια καταιγίδα. Ανελκύστηκε ξανά από τους Βρετανούς το 1921 υπό την εντολή τους για την Τανγκανίκα, όπου διαπιστώθηκε ότι διατηρήθηκε τόσο καλά από το γρασάρισμα που του είχε γίνει, ώστε χρειάστηκε ελάχιστη εργασία προκειμένου να επισκευαστεί. Επέστρεψε στην υπηρεσία στις 16 Μαΐου 1927, με την ονομασία Liemba και εξακολουθεί να εκτελεί δρομολόγια τη Λίμνη Τανγκανίκα.
Σημειώσεις
<references group="Σημ." />
Παραπομπές Σημειώσεων
<references group="Παρ. Σημ." />
Εξωτερικοί σύνδεσμοι
Κατηγορία:Ιστορία της Τανζανίας Κατηγορία:Ιστορία του Ηνωμένου Βασιλείου κατά την διάρκεια του Α΄ Παγκοσμίου Πολέμου Κατηγορία:Ιστορία του Βελγίου Κατηγορία:Μάχες του Α' Παγκοσμίου Πολέμου Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου
Βολφ Μπήρμαν
Ο Βολφ Μπήρμαν (Karl Wolf Biermann, 15 Νοεμβρίου 1936) είναι Γερμανός τραγουδοποιός και ποιητής. Γεννημένος στην Δυτική Γερμανία μετανάστευσε σε ηλικία 17 ετών στην Ανατολική για λόγους ιδεολογικούς, αλλά το 1976 οι διαφωνίες του με το καθεστώς οδήγησαν στην στέρηση της ιθαγένειας και στην εξορία του.
Ποιήματά του έχουν μεταφραστεί στα ελληνικά και έχουν μελοποιηθεί από τον Θάνο Μικρούτσικο.
Εξωτερικοί σύνδεσμοι
Κατηγορία:Γερμανοί ποιητές Κατηγορία:Γερμανοί τραγουδιστές Κατηγορία:Γερμανοί συνθέτες Κατηγορία:Γερμανοεβραίοι
Αποδεικτικά μέσα
Στη δικονομία με τον όρο αποδεικτικά μέσα χαρακτηρίζονται όλα εκείνα τα μέσα διά των οποίων μπορεί ο/η δικαστής ή/και οι ένορκοι να πειστούν περί της αλήθειας, σε περιπτώσεις αμφισβητουμένων γεγονότων, ή και προβαλλομένων ισχυρισμών επί δικάσιμης υπόθεσης.
Είδη αποδεικτικών μέσων
Στα αποδεικτικά μέσα των πολιτικών δικών περιλαμβάνονται:
Στα αποδεικτικά μέσα των ποινικών δικών περιλαμβάνονται:
Παραπομπές
Αποδεικτικα μεσα
Έλενα-Ευγενία, σύζυγος του Ιβάν Ασέν Α΄
Η Έλενα-Ευγενία ήταν η δεύτερη σύζυγος του Ιβάν Α΄ της Βουλγαρίας. Έγινε η μητέρα του Ιβάν Β΄ της Βουλγαρίας.
Βιογραφία
Έπειτα από τη δολοφονία του Ιβάν Α΄ το 1196, η Έλενα αποσύρθηκε σε μοναστήρι υπό το μοναστικό όνομα Ευγενία. Η μνήμη της τιμήθηκε σε Σύνοδο της Βουλγαρικής Εκκλησίας: "Για την Έλενα, τη νέα και ευσεβή τσαρίνα, μητέρα του μεγάλου τσάρου Ιβάν Ασέν, η οποία υιοθέτησε το αγγελικό σχήμα και κλήθηκε Ευγενία, ας είναι η μνήμη της ζωντανή για πάντα".
Οικογένεια
Παντρεύτηκε το 1183 τον Ιβάν Ασέν Α΄ της Βουλγαρίας και είχε τέκνα:
Άγιος Δόνατος
Ο Δόνατος (λατ. DONATUS) είναι άγιος της ορθόδοξης εκκλησίας. Δεν πρέπει να συγχέεται με τον Άγιο Δονάτο της Παραμυθίας.
Βιογραφικά στοιχεία
Η καταγωγή του ήταν από την Αφρική. Ο Ιερώνυμος τον κατατάσσει στους εκκλησιαστικούς συγγραφείς. Ήταν επίσκοπος των Δονατιστών σχισματικών στην Καρχηδόνα, οι οποίοι αποχωρίστηκαν από την εκκλησία το 311, και είχαν αρχηγό, έναν άλλο ομώνυμο Δόνατο, τον επίσκοπο των Μελαινών καλύβων (casae nigrae). Ήταν διάδοχος του Μαγιορίνου που πέθανε το 315. Ως χαρακτήρας ήταν κενόδοξος, υπερήφανος, υπερβολικά αλαζόνας και αυθάδης, ακόμα και στους απεσταλμένους του αυτοκράτορα που κάναν προπαγάνδα για την επανένωση των εκκλησιών. Εξορίστηκε από την Καρχηδόνα το έτος 348 ή το 355.
Πηγές
Δονατος
Κέντρο δεδομένων
μικρογραφία|300x300εσ| Κέντρο δεδομένων στο [[CERN (2010)]]Kέντρο δεδομένων (αγγλικά: data center) είναι ένα κτίριο ή ένας χώρος μέσα σε ένα κτίριο στο οποίο φιλοξενούνται υπολογιστές, αλλά και τηλεπικοινωνιακές και αποθηκευτικές υποδομές.
Τα κέντρα δεδομένων χρησιμοποιούνται από οργανισμούς για την αποθήκευση, επεξεργασία και το διαμοιρασμό μεγάλων ποσοτήτων δεδομένων.
Ένα κέντρο δεδομένων μπορεί να είναι ιδιωτικό ή κοινόχρηστο. Στην πρώτη περίπτωση ένας οργανισμός διατηρεί το ιδιωτικό του κέντρο δεδομένων. Στη δεύτερη περίπτωση το κέντρο δεδομένων ανήκει σε έναν οργανισμό, ο οποίος μισθώνει τμήματα του κέντρου δεδομένων (εικονικά ή φυσικά) σε άλλους οργανισμούς. Για παράδειγμα σε ένα κοινόχρηστο κέντρο δεδομένων μπορεί να είναι αποθηκευμένη η ιστοσελίδα μιας επιχείρησης, ώστε να είναι προσβάσιμη από το διαδίκτυο.
Εξωτερικοί σύνδεσμοι
Κατηγορία:Εξυπηρετητές Κατηγορία:Διαχείριση δεδομένων Κατηγορία:Αποθηκευτικό νέφος Κατηγορία:Δικτύωση υπολογιστών
Οίκος του Αλμπρέ
Ο Οίκος του Αλμπρέ, γαλλ. Maison d'Albret είναι ένας φεουδαλικός Οίκος της μεσαιωνικής Γαλλίας, στην επαρχία της Γασκώνης. Το Αλμπρέ (σημερινό Λαμπρί) βρίσκεται στο Λάνντ, μεταξύ των ποταμών Γαρούνα (Gironne) και Αντούρ (Adour), που είναι η κοιλάδα του ποταμού Λερ (Leyre).
Προοδευτικό σκάκι
Το Προοδευτικό σκάκι (Progressive chess) είναι παραλλαγή στο σκάκι στην οποία οι παίκτες, σε κάθε κίνησή τους παίζουν προοδευτικά μια επιπλέον σειρά κινήσεων. Το παιχνίδι ξεκινά με τα λευκά να κάνουν μία κίνηση, τότε τα μαύρα κάνουν δύο συνεχόμενες κινήσεις, τα λευκά απαντούν με τρεις, τα μαύρα με τέσσερις και ούτω καθεξής. Η παραλλαγή αυτή μπορεί να συνδυαστεί και με άλλες παραλλαγές, για παράδειγμα, όταν παίζονται παρτίδες κίρκου είναι συνήθως «προοδευτικές». Το προοδευτικό σκάκι θεωρείται κατάλληλο ιδιαίτερα για παρτίδες σκάκι δι' αλληλογραφίας χρησιμοποιώντας ηλεκτρονικό ταχυδρομείο ή κάποια άλλη αργή μέθοδο αλληλογραφίας, λόγω του σχετικά μικρού αριθμού των κινήσεων σε μια τυπική παρτίδα.
Κανόνες
Υπάρχουν δύο κύριες παραλλαγές στο προοδευτικό σκάκι, το Ιταλικό προοδευτικό σκάκι (Italian progressive chess) και το Σκωτικό προοδευτικό σκάκι (Scottish progressive chess), γνωστό και απλούστερα ως Σκωτικό σκάκι (Scotch chess). Οι δύο παραλλαγές έχουν τους ακόλουθους κοινούς κανόνες:
Το Ιταλίκό και Σκωτικό προοδευτικό σκάκι διαφοροποιούνται στους κανόνες σχετικά με το πότε ένας παίκτης έχει τη δυνατότητα να κάνει σαχ:
Άλλες παραλλαγές
Το Αγγλικό προοδευτικό σκάκι (English progressive chess) είναι μια άλλη μορφή προοδευτικού σκακιού, όπου γίνεται μια αρκετά σημαντική αλλαγή στους κανόνες, καθώς σε κάθε γύρο, δεν μπορεί να μετακινηθεί δύο φορές κάποιο κομμάτι έως ότου μετακινηθούν για μία φορά όλα τα άλλα κομμάτια που έχουν νόμιμες κίνησεις. Επίσης, κανένα κομμάτι δεν μπορεί να μετακινηθεί για τρίτη φορα έως ότου μετακινηθούν για δεύτερη φορά όλα τα υπόλοιπα κομμάτια και ούτω καθεξής. Οι περιορισμοί αυτοί δεν μεταφέρονται από τον προηγούμενο γύρο στον επόμενο, έτσι ώστε το άνοιγμα 1.ε4 2.ε6 ζ6 3.ε5 Ιζ3 Αγ4 είναι νόμιμο, καθώς το πιόνι στην στήλη "ε" του λευκού μπορεί να συνεχίζει να κινείται, επειδή η κινήσεις του είναι σε διαφορετικούς γύρους, αλλά η ακολουθία κινήσεων 1.ε4 2.ε6 ζ6 3.ε5 Αα6 Α:β7 δεν είναι νόμιμη, καθώς ο αξιωματικός έκανε δύο κινήσεις, ενώ υπάρχουν πολλά ακόμα λευκά κομμάτια που δεν έχουν προχωρήσει στον γύρο αυτό. Δεν υπάρχει σύλληψη εν διελεύσει σύμφωνα με τους Αγγλικούς κανόνες, ενώ οι κανόνες σχετικά με τα σαχ ακολουθούν τους Σκωτικούς κανόνες.
Το Προοδευτικό πάρτα-όλα (Progressive Take-All) χρησιμοποιεί τους ίδιους κανόνες με το προοδευτικό σκάκι, αλλά αντί του ματ, απαιτεί τη σύλληψη όλων των κομματιών του αντιπάλου, ενώ τα πιόνια μπορούν να προαχθούν και σε βασιλείς.
Εξωτερικοί σύνδεσμοι
Κατηγορία:Σκακιστικές παραλλαγές
Λάσδικας Ηλείας
Ο Λάσδικας είναι ορεινός οικισμός στην επαρχία Ηλείας του ομώνυμου νομού. Στην απογραφή του 1991 είχε 89 κατοίκους ενώ σε αυτή του 2001 είχε 79 μόνιμους κατοίκους. Το 2011 είχε 78 μόνιμους κάτοικους. Βρίσκεται σε υψόμετρο 576 μέτρων. Διοικητικά ανήκει στο Δήμο Αρχαίας Ολυμπίας, ενώ παλαιότερα ανήκε στο Δήμο Φολόης και μαζί με το χωριό Δούκα αποτελούσαν το Τοπικό Διαμέρισμα Δούκα.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Φολόης
Doukas, Elis